Nooddienste paraat ná storms in Gauteng | Netwerk24
Wimbledon: ‘Uitstel was nie opsie’
Tennisaanhangers steier nog onder verlede week se nuus dat Wimbledon nié vanjaar sal plaasvind nie.
Deur Brümilda Swartbooi 28 Februarie 2020 19:18
Van die skade wat die erge reën en wind Vrydag in Johannesburg aangerig het.
Sowat 15 leerlinge en die bestuurder van die bussie waarin hulle gery het, is Vrydagmiddag in Soweto gered toe hulle in stormwater vasgevang is.
Robert Mulaudzi, ’n woordvoerder van die Johannesburgse nooddienste, sê dit was omstreeks 14:00 nadat swaar reënbuie Donderdag oor Johannesburg uitgesak en verkeer erg ontwrig het.
“Die bestuurder wou oor ’n oorstroomde pad ry, maar hulle is toe in die stormwater vasgevang. Almal is gered en veilig,” sê Mulaudzi.
Die Johannesburgse nooddienste is ook ontbied na Naledi, waar noodwerkers gehelp het om reënwater uit huise te kry.
Die stormweer het bome in Randburg ontwortel.
Mulaudzi sê die nooddienste is op ’n hoë gereedheidsgrondslag ná die hewige reënval.
“Ons monitor die situasie en al ons brandweerstasies is ten volle operasioneel sodat ons onmiddellik kan reageer,” sê Mulaudzi.
Hy het motorryers gewaarsku om stadig en versigtig te bestuur.
Die stormweer het ook in Randburg skade aan huise aangerig en bome ontwortel.
Talle motoriste wat in die verkeer vasgesit het, het video’s op sosiale media gedeel van die storm.
Die Suid-Afrikaanse Weerdiens het intussen gewaarsku dat oorstromings in Johannesburg verwag kan word.
Kumsa Masizana, ’n weervoorspeller van die weerdiens, sê die stormweer in Gauteng sal na verwagting Saterdagoggend opklaar.
Flooding in Johannesburg (Rosebank area) this afternoon. Via intelligence Bureau SA (facebook). pic.twitter.com/8YJyoEdf8g
— SA Weather Service (@SAWeatherServic) February 28, 2020
Please be reminded thar this warning for severe storms in parts of Gauteng is still valid https://t.co/ajRAC6NHOS
Só word die weer voorspel – HG kuier by die SA Weerburo
Foto's: Groot reën met storms, skade eers verby